АҞӘА, цәыббра 14– Sputnik, Бадри Есиава. Ашьапылампылтә клуб "Рубин" аҟны ахәмарра иалагоит 2004 шықәса рзы ииз аԥснытәи ашьапылампыл асыҩцәа Гарри Лагәлааи Аксенти Чалигааи ҳәа Sputnik акорреспондент изеиҭеиҳәеит аҟәатәи ашьапылампылтә клуб "Динамо" азыҟаҵаҩ Максим Никитски.
"Ҳааӡамҭацәа ашьапылампылтә клуб "Рубин" аҟны ахәмарра иалагоит. Уи шыҟалаз абас ауп: Ставрополь атурнир алагамҭаз аҭел дысзасит гәдоуҭатәи "Риҵа" азыҟаҵаҩ Рафаель Адлеиба, дсыҳәеит икоманда арӷәӷәаразы ҩыџьа аспортсменцәа исҭарц. Сара идызгалеит Гарри Лагәлааи Аксенти Чалигааи", — ҳәа еиҭеиҳәоит Никитски.
Ставропольтәи атурнир далахәын аклуб "Рубин" азыҟаҵаҩ. Иара аԥснытәи ашьапылампыл асыҩцәа аликааит, акомандахь инеиԥхьеит.
Гарри Лагәлааи Аксенти Чалигааи ашьапылампыл асра иалагеит 2010 шықәса рзы.